Назарбаев Университеті кітапханасы және халықаралық қазақ тілі оқытушылары Бірлестігінің ұйымдастыруымен жаңа кітаптың тұсаукесері өтті.

Ғылыми жобаның нәтижесі АҚШ-та кітап болып шықты.

Кітаптың аты: Қазіргі қазақ мақал-мәтелдерін зерттеу: цифрлық, танымдық, әдеби және экологиялық бағыттар

Contemporary Kazakh Proverb Research Digital, Cognitive, Literary, and Ecological Approches.

Авторлары: Г.Ә. Омарбекова (Қазақстан), Е. Аасланд (АҚШ)

Қазақстандық авторлардың мақал-мәтелге арналған зерттеулер жинағы Питер Ланг (Нью-Йорк) баспасында 2022 жылы жарық көрді. Бұл еңбекте қазақ мақал-мәтелдерінің құрылымы, семантикасы, олардың когнитивті, лингвомәдени ерекшеліктері, прагматикасы және БАҚ беттерінде трансформациялануы мен цифрлануы сияқты мәселелері қамтылды. Мақал-мәтелдердің тілдегі және сөйлесімдегі, сондай-ақ әртүрлі жанр мәтіндердегі прагматикасы мен коммуникативті қызметі жинаққа кірген еңбектердің өзекті бағыты болып табылады.

 2021 жылы танымал мақал зерттеушісі В. Миедер жобамен танысып, рейтингісі жоғары халықаралық Питер Ланг баспасының «Халықаралық фольклористика» сериясында жариялауға ұсыныс жасады. Жоба халықаралық сараптама талабына сай сапалық сынамадан өткеннен кейін жарияланымға жіберілді. Қазақ мақал-мәтелдерінің ұлттық табиғатын сипаттайтын бұл жинақ - қазақстандық және батыс әдістемелерін біріктіріп, қазақ ғалымдарының мақалға арналған зерттеулерін әлемге танытатын ағылшын тіліндегі алғашқы еңбек.

 Кітап 2023 жылы Scopus дерекқорына енді.